CELEX: 62008TA0250
Language: el
Date: 2011-05-24 00:00:00
Title: Υπόθεση T-250/08: Απόφαση του Γενικού Δικαστηρίου της 24ης Μαΐου 2011 — Batchelor κατά Επιτροπής (Πρόσβαση στα έγγραφα — Κανονισμός 1049/2001 — Έγγραφα που αντηλλάγησαν στο πλαίσιο εκτιμήσεως της συμβατότητας προς το κοινοτικό δίκαιο των μέτρων που ελήφθησαν στον τομέα τηλεοπτικών δραστηριοτήτων — Άρνηση προσβάσεως — Εξαίρεση σχετικά με τη διαδικασία λήψεως αποφάσεων — Εξαίρεση σχετικά με την προστασία του σκοπού επιθεωρήσεως, έρευνας και οικονομικού ελέγχου)

9.7.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 204/20
            
         Απόφαση του Γενικού Δικαστηρίου της 24ης Μαΐου 2011 — Batchelor κατά Επιτροπής
   (Υπόθεση T-250/08) (1)
   
   (Πρόσβαση στα έγγραφα - Κανονισμός 1049/2001 - Έγγραφα που αντηλλάγησαν στο πλαίσιο εκτιμήσεως της συμβατότητας προς το κοινοτικό δίκαιο των μέτρων που ελήφθησαν στον τομέα τηλεοπτικών δραστηριοτήτων - Άρνηση προσβάσεως - Εξαίρεση σχετικά με τη διαδικασία λήψεως αποφάσεων - Εξαίρεση σχετικά με την προστασία του σκοπού επιθεωρήσεως, έρευνας και οικονομικού ελέγχου)
   2011/C 204/35
   Γλώσσα διαδικασίας: η αγγλική
   
      Διάδικοι
   
   
      Προσφεύγων: Edward William Batchelor (Βρυξέλλες, Βέλγιο) (εκπρόσωποι: αρχικώς F. Young, solicitor, A. Barav, barrister, και D. Reymond, δικηγόρος, στη συνέχεια A. Barav, D. Reymond και F. Carlin, barrister)
   
      Καθής: Ευρωπαϊκή Επιτροπή (εκπρόσωποι: αρχικώς C. Docksey, C. O’Reilly και P. Costa de Oliveira, στη συνέχεια C. O’Reilly και P. Costa de Oliveira)
   
      Παρεμβαίνον υπέρ του προσφεύγοντος: Βασίλειο της Δανίας (εκπρόσωποι: B. Weis Fogh και S. Juul Jørgensen)
   
      Παρεμβαίνον υπέρ της καθής: Βασίλειο της Μεγάλης Βρετανίας και της Βόρειας Ιρλανδίας (εκπρόσωποι: αρχικώς S. Behzadi-Spencer, L. Seeboruth και I. Rao, στη συνέχεια I. Rao, επικουρούμενη από τους G. Facenna και T. de la Mare, barristers)
   
      Αντικείμενο
   
   Αφενός, αίτημα ακυρώσεως της αποφάσεως του Γενικού Γραμματέα της Επιτροπής της 16ης Μαΐου 2008 με την οποία δεν επιτράπηκε η πρόσβαση σε ορισμένα έγγραφα που αντηλλάγησαν στο πλαίσιο εκτιμήσεως της συμβατότητας προς το κοινοτικό δίκαιο των μέτρων που έλαβε το Ηνωμένο Βασίλειο της Μεγάλης Βρετανίας και της Βόρειας Ιρλανδίας βάσει του άρθρου 3α της οδηγίας 89/552/ΕΟΚ του Συμβουλίου, της 3ης Οκτωβρίου 1989, για τον συντονισμό ορισμένων νομοθετικών, κανονιστικών και διοικητικών διατάξεων των κρατών μελών σχετικά με την άσκηση τηλεοπτικών δραστηριοτήτων (ΕΕ L 298, σ. 23), και, αφετέρου, αίτημα ακυρώσεως της σιωπηρής αποφάσεως περί απορρίψεως της ίδιας αιτήσεως, η οποία θεωρείται ότι εκδόθηκε στις 9 Απριλίου 2008.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Απορρίπτει ως απαράδεκτη την προσφυγή κατά της σιωπηρής απορριπτικής αποφάσεως που θεωρείται ότι εκδόθηκε στις 9 Απριλίου 2008.
            
         
               2)
            
            
               Ακυρώνει την απόφαση του Γενικού Γραμματέα της Ευρωπαϊκής Επιτροπής, της 16ης Μαΐου 2008, πέραν του μέτρου στο οποίο αφορά τα στοιχεία που περιέχονται στα δύο πρώτα παραρτήματα του εγγράφου της 19ης Φεβρουαρίου 2007, ως προς τα οποία προβλήθηκε η εξαίρεση του άρθρου 4, παράγραφος 2, πρώτη περίπτωση, του κανονισμού 1049/2001.
            
         
               3)
            
            
               Η Επιτροπή φέρει, εκτός των εξόδων της, και τα έξοδα στα οποία υποβλήθηκε ο Edward William Batchelor.
            
         
               4)
            
            
               Το Ηνωμένο Βασίλειο της Μεγάλης Βρετανίας και της Βόρειας Ιρλανδίας φέρει τα έξοδά του, καθώς και τα έξοδα στα οποία υποβλήθηκε ο E. W. Batchelor λόγω της παρεμβάσεως του.
            
         
               5)
            
            
               Το Βασίλειο της Δανίας φέρει τα δικαστικά του έξοδα.
            
         
      (1)  ΕΕ C 209 της 15.8.2008.